Daughter's Day पर काजोल ने अपनी मां को कुछ यूं दी बधाई, Photo शेयर कर कही ये बात  
काजोल ने अपनी मां को डॉटर्स डे पर किया विश
फोटो शेयर कर कही ये बात
सोशल मीडिया पर जमकर वायरल हो रही है फोटो
डॉटर्स डे (National Daughter's Day) के मौके पर यूं तो सभी अपनी बेटियों को गिफ्ट्स दे रहे हैं और उन पर अपना प्यार लुटा रहे हैं. लेकिन बॉलिवुड की एक एक्ट्रेस डॉटर्स डे के मौके पर अपनी मां को लाड़-प्यार कर रही है. दरअसल, भारत में आज बेटी दिवस (Daughters Day) मनाया जा रहा है. यह दिन खासकर बेटियों के लिए होता है. इस खास दिन को और खास बनाने के लिए हाल ही में एक्ट्रेस काजोल ने अपने इंस्टाग्राम एकाउंट से कुछ तस्वीरें शेयर की हैं. हालांकि ताज्जुब की बात ये है कि काजोल (Kajol) ने ये फोटो अपनी मां और इंडस्ट्री की बेहतरीन एक्ट्रेस तनुजा (Tanuja) के साथ शेयर की है.
Positions reversed ! Two daughters and two moms .. #happydaughtersday
A post shared by  Kajol Devgan (@kajol) on Sep 22, 2019 at 3:00am PDT
इस फोटो में काजोल (Kajol) ने अपनी मां को बाहों में लिया हुआ है और उन पर अपना प्यार लुटा रही हैं. अपनी मां से साथ इस क्यूट फोटो को शेयर करते हुए काजोल ने अपनी मां को डॉटर्स डे (Daughter's Day) की बधाइयां देते हुए लिखा, 'पॉजिशन बदल गई हैं. यहां दो बेटियां और दो मां हैं.' मां-बेटी की इस क्यूट तस्वीर पर लोग खूब कमेंट कर रहे हैं.
You will always fit in my arms @nysadevgan #HappyDaughtersDay
A post shared by  Kajol Devgan (@kajol) on Sep 21, 2019 at 10:00pm PDT
एक्ट्रेस काजोल ने केवल अपनी मां के साथ ही नहीं बल्कि अपनी बेटी न्यासा (Nysa Devgan) के साथ भी फोटो शेयर की. मां-बेटी की ये फोटो थोड़ी पुरानी है. इस तस्वीर को शेयर करते हुए काजोल ने अपने बेटी को डॉटर्स डे की बधाइयां देते हुए लिखा, 'तुम हमेशा मेरी बाहों में फिट हो जाओगी.' मां-बेटी की प्यारी तस्वीर फैन्स को खूब पसंद आ रही है.